**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 65**

Днес **18.09.2019г**. /сряда/ от 10.00 часа в заседателната зала на Община Никопол се проведе **шестдесет и петото заседание**  на Общински Съвет – Никопол.

На заседанието присъстват: общинските съветници, зам.кмета на Община Никопол арх.Бойко Балтаков, кметове на населени места от общината.

Заседанието се председателства от Красимир Халов – Председател на ОбС – Никопол, протоколчик – Христина Миланова- главен специалист в ОбС – Никопол.

Красимир Халов: Уважаеми общински съветници, уважаеми арх. Балтаков, на основание чл.23, ал.4, т.1 от ЗМСМА, откривам днешното **шестдесет и пето**  заседание на Общински съвет – Никопол.

Имаме кворум, от 17 общински съветника в залата присъстват 14 общински съветника, отсъства по уважителни причини с подадено уведомление до Председателя на ОбС – *Илияс Усув,* отсъства без уведомление за уважителни причини *Ахмед Юсеинов*, Светослав Ангелов ще закъснее.

Колеги, материалите са Ви раздадени с проекта за дневен ред, запознали сте се с тях, имате ли предложения, допълнения и съображения по така представеният Ви проект за дневен ред?

В Общински съвет е постъпила докладна записка с вх.№179 от 17.09.2019г. **относно:** Приемане на проектобюджета за 2020 г. и на актуализираната бюджетна прогноза за 2021 г. и 2022 г. в частта за местните дейности, прогнозния размер на показателите за поети ангажименти и за задължения за разходи и прогнозата за общинския дълг и разходите за лихви по него за периода 2020-2022 г. на Община Никопол **(втори етап).** Приемане на актуализирана информация и оценка на прогнозите за периода 2017-2022 г. на МБАЛ-Никопол ЕООД **(втори етап).**

М.Сакаджиев-общински съветник: Трябваше да ма още една докладна записка по МИГ- по околна среда, защо не е представена?

Кр.Халов: Експертите от община Белене не са готови, като станат готови и подадат докладната записка ще направим заседание и ще приемем решението.

Колеги, гласуваме за влизане в дневния ред на докладна записка с вх.№179/17.09.2019г., моля гласувайте.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Кр.Халов: Приема се да влезе в дневния ред, като т.6 от същия. Гласуваме целия дневен ред, моля гласувайте.

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Определяне на кандидатите за съдебни заседатели за Окръжен съд – Плевен и Районен съд – Никопол, съгласно чл.68а, ал.4 от ЗСВ по Доклад на Временна комисия по чл.68, ал.1 от ЗСВ, избрана с Решение №416/26.06.2019г. на Общински съвет - Никопол.

Вносител: Председател ОбС

**2**.Докладна записка **относно:** Приемане на Отчета и уточнения план за касовото изпълнение на бюджета, на сметките за средства от Европейския съюз и на сметките за чужди средства към 30.06.2019 година на Община Никопол.

Вносител: Кмет на общината

**3**.Докладна записка **относно**: Избор на временно изпълняващ длъжността Кмет на Община Никопол и кмет на кметства във връзка с предстоящите местни избори.

Вносител: Кмет на общината

**4**.Докладна записка **относно:** Поправка на очевиднафактическа грешка, допусната в решение № 473/29.07.2019 г. на Общински съвет – Никопол.

Вносител: Кмет на общината

**5.**Докладна записка **относно**:Приемане на доклада за оценка на имот частна общинска собственост представляващ: УПИ IX-458 в стр.кв.31 по регулационния план на с.Муселиево, площ 2 500 кв.м., отреждане «За обществено обслужване», заедно с построената в имота масивна сграда с площ 120 кв.м. .

Вносител: Кмет на общината

**6**. Докладна записка **относно**: Приемане на проектобюджета за 2020 г. и на актуализираната бюджетна прогноза за 2021 г. и 2022 г. в частта за местните дейности, прогнозния размер на показателите за поети ангажименти и за задължения за разходи и прогнозата за общинския дълг и разходите за лихви по него за периода 2020-2022 г. на Община Никопол **(втори етап).** Приемане на актуализирана информация и оценка на прогнозите за периода 2017-2022 г. на МБАЛ-Никопол ЕООД **(втори етап).**

Вносител: Кмет на общината

**7.**Докладна записка **относно** Приемане на проектобюджета за 2020 г. и на актуализираната бюджетна прогноза за 2021 г. и 2022 г. в частта за местните дейности, прогнозния размер на показателите за поети ангажименти и за задължения за разходи и прогнозата за общинския дълг и разходите за лихви по него за периода 2020-2022 г. на Община Никопол **(втори етап).** Приемане на актуализирана информация и оценка на прогнозите за периода 2017-2022 г. на МБАЛ-Никопол ЕООД **(втори етап).**

Вносител: Кмет на общината

**8.**Изказвания, питания, становища и предложения на граждани.

ЗАБЕЛЕЖКА:Светослав Ангелов взима участие в заседанието.

**ПО ПЪРВА ТОЧКА ОТ ДНЕВНИЯ РЕД**

Дебат не се състоя.

Кр.Халов: Колеги, гласуваме проекта за решение /чете проекта за решение/.

На основание чл.21, ал.1, т.23 и ал.2 от Закона за местното самоуправление и местната администрация/ЗМСМА/, чл.68а, ал.4 от Закона за съдебната власт /ЗСВ/, чл.8, ал.1 от Наредба №7 от 28.09.2017г. за съдебните заседатели, и във връзка с чл.63, ал.4 от Правилника за дейността на Общински съвет – Никопол, неговите комисии и взаимодействието му с Общинската администрация, за периода 2015-2019г., Общински съвет – Никопол прие следното

**Р Е Ш Е Н И Е**

**№482/18.09.2019г.**

**1.**Общински съвет – Никопол предлага на Общото събрание на Апелативен съд – Велико Търново да избере за съдебни заседатели за Окръжен съд - Плевен, следните лица:

*1. Борислав Илийчев Симеонов.*

*2. Юзген Мехмедова Мехмедова.*

**2.**Общински съвет – Никопол предлага на Общото събрание на Окръжен съд – Плевен да избере за съдебни заседатели за Районен съд - Никопол, следните лица:

*1.Валерия Величкова Бунева – гр.Никопол*

*2.Ердухан Ибрамов Рюстемов- гр.Никопол*

*3.Величка Стоянова Илиева – с.Новачене*

*4.Илияна Георгиева Илиева –с.Новачене*

*5.Ралица Валентинова Вълчева- гр.Никопол*

*6.Елза Стефанова Донсузова – гр.Никопол*

*7.Ралица Славчева Маринова – гр.Никопол*

*8.Росица Манолова Симеонова – гр.Никопол*

*9.Хатидже Мустафова Кочоолу – гр.Никопол*

*10.Соня Йосифова Николаева- с.Въбел*

*11.Габриела Емилова Крумова – гр.Никопол*

*12.Тошко Иванов Георгиев – с.Черковица*

*13.Петьо Георгиев Данков – гр.Никопол*

**3**. Общински съвет – Никопол прекратява дейността на Временната комисия по чл.68, ал.1 от ЗСВ, избрана с Решение №416/26.06.2019г. на Общински съвет – Никопол.

ГЛАСУВАЛИ – 15 СЪВЕТНИКА

„ЗА“ – 15 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

М.Сакаджиев: Имам въпрос за ул.“Любен Дочев“ в кв.“Руски паметник, сега се работи по нея, от къде до къде ще бъде ремонтирана тази улица, хората искат да знаят?

Айхан Османов-общински съветник: Ще се прави до където е разкопано, така разбрах от шефа на фирмата, която прави ремонта.

Кр.Халов: Гласуваме решенето */чете проекта за решение*/.

На основание чл. 21, ал. 1, т. 6 и т.23 от Закона за местното самоуправление и местната администрация, чл. 124, 127 и 137 от Закона за публичните финанси и чл. 54, ал. 2 от *Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Никопол,* Общински съвет-Никопол прие следното

**Р Е Ш Е Н И Е**

**№483/18.09.2019г.**

1.Приема отчета и уточнения план за касовото изпълнение на бюджета, на сметките за средства от Европейския съюз и на сметките за чужди средства към 30.06.2019 година на Община Никопол, по натурални и стойностни показатели, съгласно приложение № 3.

2.Приема натуралните и стойностни показатели към отчета за изпълнението на капиталовите разходи към 30.06.2019 г., съгласно приложение № 1.

3.Приема натуралните и стойностни показатели по уточнения план на капиталовия разчет към 30.06.2019 г., съгласно приложение № 2.

4.Приема отчетната информация за касово изпълнение на бюджета, на сметките за средства от Европейския съюз и на сметките за чужди средства към 30.06.2019 г. на Община Никопол, по доклада на кмета на Община Никопол съгласно приложение №4.

ГЛАСУВАЛИ – 15 СЪВЕТНИКА

„ЗА“ – 15 СЪВЕТНИКА/ Ахмедов, Османов, Недков, Георгиев, Бебенов, Павлов, Кирилов, Халов, Гатев, Георгиева, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК /Сакаджиев/

**ПО ТРЕТА ТОЧКА ОТ ДНЕВНИЯ РЕД**

Отношение взеха:

Светла Асенова-общински съветник: Предлагам да се добави в проекта за решение след думата „на основание“- чл.21, ал.1, т.23 от ЗМСМА, останалите членове от ЗМСМА остават, така както са написани.

Забележка: М.Сакаджиев взима думата без да му е дадена от председателя, дебат между Сакаджиев, Божинова и Георгиева.

Цветан Андреев-общински съветник: Има запитване от кметовете, които сега са кметове и ще се кандидатират отново, защо не са представени от тях писмени предложения кой да ги замества , когато са в отпуск и са кандидати за кметове, а само чрез информация по телефона? Не е ли редно да се подаде писмено заявление от кандидата за кмет кой да го замества, кой да бъде временно изпълняващ длъжността кмет?

А.Ахмедов: Защо кметовете, които отново ще се кандидатират не подават заявления кой да ги замества по време на изборите. Да се обърне внимание на общинска администрация за това.

На заседание на П.К. имаше дебат и предложих да отпадне т.3 от проекта за решение, както и думата „кандидатстване“, да остане само договаряне. Ако трябва да се подпише нещо належащо свързано с проекти и програми, да се вземе решение от ОбС, например за кандидатстване по някой проект или програма. Не бива да му се дават такива големи правомощия на врид-кмет.

Иван Павлов-общински съветник: Даваме му мандат, но според Вас да бъде без права.

А.Ахмедов: */прави разяснения защо иска ограничение на правомощията на ВРИД./*

Надка Божинова- общински съветник: Предлагам да остане текста така, както е предложен от кмета на общината. Временно изпълняващият длъжността кмет на общината не може да подписва по проекти и програми, без решение на Общински съвет. Ние в Бюрото по труда очакваме програма за цялата 2020 година „Проект – работа“, ако сега приемем това, което предлага Ахмедов, това означава, че ще лишим общината без нито един работник по тази програма, защото ВРИД няма да може да подпише, това ли искате?

М.Сакаджиев: /*чете проекта за решение*/ Думата „кандидатстване“ трябва да се махне.

Дарин Кинов- кмет с.Въбел: До сега съм бил трети мандат кмет на село Въбел и съм давал съгласието си и предложението за ВРИД по телефона.

Питам за електронния подпис, как така трябва да си дам електронния подпис, но така пише в документацията по изборите.

арх.Б.Балтаков: */отговаря на запитванията на общинските съветници относно формулировката в т.3 на проекта за решение, прави разяснения*/.

Кр.Халов: Колеги, ще Ви прочета решението на ОбС от м.септември 2015 година за ВРИД./*чете решението*/. Както виждате, то е абсолютно еднакво с това, което сега се предлага. Ахмедов, бихте ли ми обяснили, защо тогава са дадени такива правомощия на ВРИД, сега обаче не може? Ако искате ще Ви го дам, за да направите съпоставка.

Колеги, предлагам да гласуваме направеното предложение за допълване в законовата част на предложението за решение, направено от колежката Асенова, моля гласувайте.

ГЛАСУВАЛИ – 14 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛ СЕ“ – 1 СЪВЕТНИК

Кр.Халов: Колеги, приема се допълнението към решението, гласуваме проекта за решение /*чете проекта за решение/.*

На основание чл.21, ал.1, т.23 във връзка с чл.42, ал.6- изречение второ и трето, ал.8 и ал.11 от ЗМСМА, Общински съвет – Никопол прие следното

**Р Е Ш Е Н И Е**

**№484/18.09.2019г.**

1.Общински Съвет Никопол избира за временно изпълняващ длъжността Кмет на Община Никопол и временно изпълняващи длъжността (Вр.и.д.) кмет на кметство на територията на община Никопол, за срок от датата на регистрация на съответния кандидат в Общинска избирателна комисия-Никопол, до полагане на клетва от новоизбрания кмет, с произтичащите от това законови правомощия както следва:

|  |  |  |  |  |
| --- | --- | --- | --- | --- |
| **№ по ред** | **Настоящ кмет**  **Име, презиме и фамилия** | **Настоящ кмет**  **Населено място** | **ВР.И.Д. - кмет** | **Длъжност на ВР.И.Д.** |
| **1** | **Д-р Валерий Димитров Желязков** | **Кмет община Никопол** | **Арх.Бойко Владимиров Балтаков** | **зам.-кмет на Община Никопол** |
| **2** | **Асен Костов Стоянов** | **Кмет на кметство Бацова махала** | **Красимира Иванова Асенова** | **гл.специалист „СБ” при кметство Б.махала** |
| **3** | **Валентин Иванов Костадинов** | **Кмет на кметство Муселиево** | **Божидарка Димитрова Цанкова** | **ст.специалист „ГРАО” при кметство Муселиево** |
| **4** | **Дарин Георгиев Кинов** | **Кмет на кметство Въбел** | **Марияна Димитрова Чочева** | **гл.специалист „СБ и ГРАО” при кметство Въбел** |
| **5** | **Момчил Васков Маринов** | **Кмет на кметство Драгаш войвода** | **Фатме Мехмедова Тотева** | **гл.специалист „СБ” при кметство Драгаш войвода** |
| **6** | **Валентин Стоянов Иванов** | **Кмет на кметство Новачене** | **Пепа Георгиева Атанасова** | **гл.специалист „ГРАО” при кметство Новачене** |

2.Възнаграждението на ВР.И.Д. кметове да се определи в размер на утвърденото основно месечно трудово възнаграждение за кметовете на съответните населени места и полагащото се индивидуално допълнително възнаграждение за придобит трудов стаж и професионален опит, в съответствие с действащата нормативна уредба.

3.Оправомощава ВР.И.Д. Кмет на Община Никопол да подписва всички документи свързани както с предстоящо кандидатстване/договаряне, така и с изпълнението и отчитането по/на одобрени проекти на Община Никопол по Оперативните програми на ЕВРОПЕЙСКИЯ СЪЮЗ, Програмата за развитие на селските райони, ТГС и други.

4. Оправомощава ВР.И.Д. Кмет на Община Никопол да извършва всички правни и фактически действия, във връзка с изпълнението на настоящото Решение.

ГЛАСУВАЛИ – 13 СЪВЕТНИКА

„ЗА“ – 11 СЪВЕТНИКА

„ПРОТИВ“ – НЯМА

„ВЪЗДЪРЖАЛ СЕ“ – 2 СЪВЕТНИКА

Забележка: Двама общински съветника , които са в залата не гласуват – Красимир Гатев и Цветан Андреев.

**ПО ЧЕТВЪРТА ТОЧКА ОТ ДНЕВНИЯ РЕД**

Дебат не се състоя.

Кр.Халов: Колеги, гласуваме проекта за решение /*чете проекта за решение/.*

На основание чл. 21, ал.1, т.23 от Закона за местното самоуправление и местната администрация (ЗМСМА) и чл.62, ал.2 от Административно процесуалния кодекс (АПК),Общински съвет Никопол прие следното

**Р Е Ш Е Н И Е**

**№485/18.09.2019г.**

1.Общински съвет – Никопол допуска поправка на очевидна фактическа грешка в Решение № 473/29.07.2019 г. на Общински съвет – Никопол, както следва:

В т.1, от горепосоченото решение текстът „със срок за предявяване на плащане до 27.02.2021 г. да се чете **„със срок за предявяване на плащане до 01.03.2021 г.“**

2.В останалата си част Решение № 473/29.07.2019 г. на Общински съвет – Никопол остава непроменено.

ГЛАСУВАЛИ – 14 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛ СЕ“ – 1 СЪВЕТНИК

**ПО ПЕТА ТОЧКА ОТ ДНЕВНИЯ РЕД**

Дебат не се състоя.

Кр.Халов: Колеги, гласуваме проекта за решение, */чете проекта за решение/.*

На основание чл. 21, ал. 1, т. 8 от ЗМСМА във връзка с чл. 35, ал. 1 и ал.6 и чл.41, ал.2 от ЗОС, чл.55, ал.1, т.1 и чл.58, ал.1 от Наредба № 6 за реда за придобиване, управление и разпореждане с общинско имущество на Община Никопол, във връзка с Решение № 464/26.06.2019 г. на Общински Съвет – Никопол, Общински съвет – Никопол прие следното

**Р Е Ш Е Н И Е**

**№486/18.09.2019г.**

1.Общински съвет – Никопол приема доклада за експертна оценка в размер на 9900лв. /девет хиляди и деветстотин лева/ без ДДС за имот частна общинска собственост представляващ: застроен урегулиран поземлен имот IX-458 /римско девет тире четиристотин петдесет и осем арабско/ в стр.кв.31/тридесет и едно/ по регулационния план на с.Муселиево с площ на имота 2 500 /две хиляди и петстотин/ кв.м., отреждане: „За обществено обслужване“, заедно с построената в него едноетажна сграда със застроена площ 120 /сто и двадесет/ кв.м., за имота е съставен акт за частна общинска собственост № 4604 от 06.06.2019г.

2.Продажбата на общинският имот описан в точка едно на настоящото решение да се извърши **чрез публичен търг с явно наддаване** с начална тръжна цена в размер на 9 900 лв. /девет хиляди и деветстотин лева/ без ДДС.

3.Общински съвет – Никопол оправомощава Кмета на Община Никопол в съответствие с чл. 35, ал. 6 от ЗОС да издаде заповед и сключи договор за покупко-продажба за имота описани в точка едно на настоящото решение.

ГЛАСУВАЛИ – 14 СЪВЕТНИКА

„ЗА“ – 14 СЪВЕТНИКА /Ахмедов, Османов, Недков, Георгиев, Бебенов, Павлов, Кирилов, Халов, Георгиева, Сакаджиев, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛ СЕ“ – НЯМА

**ПО ШЕСТА ТОЧКА ОТ ДНЕВНИЯ РЕД**

Отношение взеха:

Ахмед Ахмедов: Имаше три заявления от граждани за парично подпомагане, но не ги виждам да са тук на заседание, явно зам.кмета от АБВ-Мачев бламира работата на кмета и на нас в Общински съвет, хората очакват тези пари, те са болни.

Кр.Халов: Г-н Ахмедов, няма никакво бламиране, Консултативния съвет е заседавал, и вчера ни се представи становище за тези помощи, знаете, че кмета е в болница по спешност, за това не е внесена докладна за днешното заседание.

Гласуваме проекта за решение /*чете проекта за решение*/.

На основание чл.83, ал. 2 от Закона за публичните финанси, чл. 21, ал. 1, т. 6 и т. 12 от Закона за местното самоуправление и местната администрация, в изпълнение на Указание БЮ №3 от 30.08.2019 г. на Министерство на финансите за подготовката и представянето на проектобюджетите на първостепенните разпоредители с бюджет за 2020 г. и на актуализираните им бюджетни прогнози за 2021 г. и 2022 г., Общински съвет-Никопол прие следното

**Р Е Ш Е Н И Е**

**№487/18.09.2019г.**

1. Приема проектобюджета за 2020 г. и актуализираната бюджетна прогноза в частта за местните дейности, прогнозния размер на показателите за поети ангажименти и за задължения за разходи и прогнозата за общинския дълг и разходите за лихви по него за 2021г. и 2022 г. на Община Никопол, съгласно приложения №1а, №6г и №8 към настоящото решение, по образци на макети, утвърдени от Министерство на финансите **(втори етап).**

2. Приема актуализираната информация и оценка на прогнозите за периода 2017-2022 г. на МБАЛ-Никопол ЕООД – общинско лечебно заведение за болнична помощ–търговско дружество, съгласно приложения №6а, №6б, №6в и №10а към настоящото решениепо образци на макети, утвърдени от Министерство на финансите **(втори етап).**

ГЛАСУВАЛИ – 13 СЪВЕТНИКА

„ЗА“ – 13 СЪВЕТНИКА /Ахмедов, Османов, Недков, Георгиев, Бебенов, Павлов, Халов, Георгиева, Сакаджиев, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛ СЕ“ – НЯМА

**ПО СЕДМА ТОЧКА ОТ ДНЕВНИЯ РЕД**

Отношение взеха:

Цв.Андреев: Буса, който вози децата до кв.“Руски паметник“ в Никопол, може ли да продължи още 800-900м. до бежанската махала за да остави там няколко ученика?

Иван Павлов- общински съветник и Директор на СУ „Хр.Ботев“-Никопол: */Отговаря на въпроса на Андреев с подробности*/.

Кр.Гатев: Имам два въпроса.

1.Публичните финанси които се получават от Болницата за това, че сме в отдалечен район, къде се прилагат?

2.В началото на този мандат приехме решение за отпускане на едни пари за ФК с.Драгаш войвода, защо още не са предоставени на ФК с.Драгаш войвода?

Светослав Ангелов- зам.председател ОбС: */Отговаря на втория въпрос на Гатев за ФК с.Драгаш войвода с подробности/.*

*/дебат между Гатев, Ангелов, Бебенов и Георгиев/*

М.Георгиева: Приоритета на Община Никопол не е футбола господа общински съветници. Надявам се следващите общински съветници да имат за приоритет хората в общината, и най-вече изчезването на хората от нашата община, обезлюдяването, това е големия проблем на нашата община и на държавата също.

Кр.Халов: Колеги, поради изчерпване на дневния ред, закривам шестдесет и петото заседание на Общински съвет – Никопол.

Заседанието приключи в 11.05 часа.

**ПРЕДСЕДАТЕЛ ОбС: /п/**

**/ Красимир Халов/**

**ЗАМ.ПРЕДСЕДАТЕЛ ОбС:/п/**

**/Светослав Ангелов/**

**ЗАМ.ПРЕДСЕДАТЕЛ ОбС:/п/**

**/Мария Георгиева/**

**ПРОТОКОЛЧИК: /п/**

**/Христина Миланова/**